10155 Perkins Rowe, Suite 190
Jeffrey Welsh & Carol PocheThe Keyfinders TeamKeller Williams Realty Red Stick Partners225-335-5395EMAIL Timeshare rental at Marriott's Maui Ocean Club, Lahaina, Hawaii - R827853 | RedWeek
Great week. Oceanfront.
Rental posting R827853 Frankryk vereer Zapiro met top-prys | Netwerk24
Deur Christiaan Boonzaier 13 November 2019 06:01
Jonathan Shapiro, die spotprenttekenaar, wat deur Frankryk vereer is. Foto: Nasief Manie
Die Chevalier des Arts et des Lettres (ridder in die orde van kuns en letterkunde) gaan vanaand op ’n spoggeleentheid in Kaapstad deur Aurélien Lechevallier, Frankryk se ambassadeur in Suid-Afrika, aan Shapiro oorhandig word. Lechevallier gaan die oorhandiging namens die Franse president, Emmanuel Macron, behartig.
Volgens ’n mediaverklaring word Shapiro nie net vir sy werk erken nie, maar ook omdat hy “nog altyd” ’n voorstander van vryheid van spraak én ’n vriend van Frankryk was.
“Frankryk wil erkenning gee aan ’n kunstenaar, ’n vriend, maar ook ’n vryheidsvegter wat die Franse Republiek se waardes deel,” sê Lechevallier in die mediaverklaring.
Shapiro het aan Netwerk24 gesê hy is geheel en al oorbluf deur die erkenning.
“Wat ’n ongelooflike eer – en dit is so onverwags! Ons is so ver weg van Europa af. Ek het nooit verwag dat mense buite Suid-Afrika of Suider-Afrika so noukeurig dophou wat ek hier probeer doen nie. Dit is fenomenaal en ongelooflik spesiaal.”
Hy sê dit was heel toevallig Franse strokiesprentboeke wat hom geïnspireer het om ’n spotprenttekenaar te word. Die Franse se respek vir spraakvryheid – ook vryheid, gelykheid en broederskap – vuur hom ook aan om ’n fakkeldraer en voorstander vir spraakvryheid te bly.
In die Zuma-era was daar baie probeerslae om die media te onderdruk – hy (Zuma) het my ook twee keer gedagvaar, wat ’n duidelike poging was om spraakvryheid te ondermyn. Gelukkig het daar niks van die hofsake gekom nie.
“Ons is (met betrekking tot spraakvryheid in Suid-Afrika) nie tans op so ’n goeie plek soos wat ons was toe die Grondwet gevestig is nie, maar dit is beslis beter as die apartheidsera, toe mense se woorde en skryfwerk en mense self verban is,” sê hy.
“In die Zuma-era was daar baie probeerslae om die media te onderdruk – hy (Zuma) het my ook twee keer gedagvaar, wat ’n duidelike poging was om spraakvryheid te ondermyn. Gelukkig het daar niks van die hofsake gekom nie.
“Daarenteen het ons wel deesdae ongelooflike vryheid. As spotprenttekenaar in Suid-Afrika het ek veral in hoofstroom-publikasies selfs meer vryheid as van my kollegas in gevestigde demokrasieë.”
Die ridder in die orde van kuns en letterkunde word sedert 1957 deur die Franse departement van kultuur toegeken aan individue wat “belangrike bydraes tot die verryking van die kunste en letterkunde in Frank­ryk en in die buiteland” lewer.
Ander Suid-Afrikaners wat al so vereer is, sluit in die ontslape sanger Johnny Clegg (1991), die kunstenaars William Kentridge (2013) en Zanele Muholi (2017), die danser en choreograaf Gregory Maqoma (2017), die teaterskepper Brett Bailey (2019) en die aktrise Sylvaine Strike (2019).
Meer oor: Zapiro | Kuns
Parys ’n muse en weldoener